**ΠΕΡΙΦΕΡΕΙΑΚΟ ΔΗΜΟΤΙΚΟ ΣΧΟΛΕΙΟ ΚΛΗΡΟΥ**

Λεωφ. Αρχιεπισκόπου Μακαρίου Γ΄66, Τ.Κ. 2600 Κλήρου, Λευκωσία – Τηλ: 22632425 Τηλεομοιότυπο:22874308, Ηλεκτρονικό Ταχυδρομείο: dim-klirou-lef@schools.ac.cy

**ΕΝΗΜΕΡΩΤΙΚΟ ΔΕΛΤΙΟ ΝΟΕΜΒΡΙΟΥ**

**01/11/2022**

**Αγαπητοί γονείς/κηδεμόνες,**

**Επικοινωνούμε μαζί σας για να σας ενημερώσουμε για:**

1. Δραστηριότητες που πραγματοποιήθηκαν
2. Δραστηριότητες που προγραμματίστηκαν
3. Άλλα σημαντικά θέματα
4. **Δραστηριότητες που πραγματοποιήθηκαν:**

* Την Πέμπτη, 13 Οκτωβρίου και την Πέμπτη, 20 Οκτωβρίου**,** παιδιά του σχολείου μας επισκέφθηκαν **το «Παλιό Σχολείο Κλήρου»** και συμμετείχαν σε εκπαιδευτικό πρόγραμμα. Ήταν πραγματικά, μια μοναδική εμπειρία και για μικρούς και για μεγάλους!
* Την Τρίτη, 18 Οκτωβρίου τα παιδιά της Ε΄ τάξηςσυμμετείχαν σε εκπαιδευτικό πρόγραμμα με εκπαιδευτές του συνδέσμου **«Hope For Children».** Είχαν την ευκαιρία να ευαισθητοποιηθούν σε θέματα που είχαν σχέση με τον σχολικό εκφοβισμό και τη διαχείριση θυμού.
* Την Πέμπτη, 27 Οκτωβρίου πραγματοποιήθηκε **ο εορτασμός της 28ης Οκτωβρίου 1940**. Τα παιδιά **της Ε΄ τάξης μας** παρουσίασαν ένα εξαιρετικό πρόγραμμα με θεατρικά δρώμενα, ποιήματα, τραγούδια και χορούς. Μπράβο στα παιδιά και στις δασκάλες τους!
* Την Παρασκευή, 28 Οκτωβρίου παιδιά των τάξεων **Δ΄, Ε΄ και Στ**΄ συμμετείχαν στη **μαθητική** **παρέλαση** για την εθνική γιορτή, που πραγματοποιήθηκε στην κοινότητα **της Ψιμολόφου.** Τα παιδιά εκπροσώπησαν τέλεια το σχολείο μας! Μπράβο τους!

1. **Δραστηριότητες που προγραμματίστηκαν:**

* Την Τετάρτη, 2 Νοεμβρίου τα παιδιά θα έχουν την ευκαιρία να συμμετάσχουν στο **εκπαιδευτικό μουσικό πρόγραμμα «Λύραυλος».** Το πρόγραμμα θα πραγματοποιηθεί σε αίθουσα του Κοινοτικού Συμβουλίου. **Η είσοδος για κάθε παιδί, που είναι 4 ευρώ, θα καλυφθεί από τον Σύνδεσμο Γονέων και Κηδεμόνων του σχολείου μας**! Ευχαριστούμε πολύ τον Σύνδεσμο Γονέων και Κηδεμόνων που ενισχύει και στηρίζει τις δράσεις μας!!
* Τη Δευτέρα, 7 Νοεμβρίου το σχολείο θα πραγματοποιήσει την **εκπαιδευτική εκδρομή του 1ου τριμήνου, στα Λεύκαρα**. Έντυπο με σχετικές πληροφορίες σας έχει δοθεί. Θα δοθεί στα παιδιά έντυπο με πληροφορίες για το χωριό Λεύκαρα. Μπορείτε να το διαβάσετε κι εσείς!
* Την Πέμπτη, 10 Νοεμβρίου τα παιδιά της **Ε΄ τάξης** θα έχουν την ευκαιρία να συμμετάσχουν **σε πρόγραμμα εκπαίδευσης κατοικίδιων ζώων**. Η δράση πραγματοποιείται στα πλαίσια της ενότητας «Τα ζώα που ζουν κοντά μας», που διδάσκεται στο μάθημα των Ελληνικών. Το αντίτιμο για τη συμμετοχή στο πρόγραμμα είναι **2 ευρώ.**
* Τη Δευτέρα, 14 Νοεμβρίου **επισκέπτριες υγείας θα μιλήσουν στα παιδιά για τη σημασία της υγιεινής διατροφής, στα πλαίσια της προώθησης υγιεινών συνηθειών**. Ως πρακτική εφαρμογή των διαλέξεων, ο **Σύνδεσμος Γονέων και Κηδεμόνων** του σχολείου μας θα προσφέρει στα παιδιά **υγιεινό πρόγευμα**. Ευχαριστούμε πολύ τον Σύνδεσμο Γονέων!
* Την Πέμπτη, 17 Νοεμβρίου τα παιδιά των τάξεων **Δ΄, Ε΄ και Στ΄** θα παρακολουθήσουν τη **θεατρική παράσταση «Το σταυρουδάκι της Σμύρνης».** Η θεατρική παράσταση θα πραγματοποιηθεί στο Β΄ Περιφερειακό Γυμνάσιο Λευκωσίας-Μαλούντα. **Το εισιτήριο εισόδου είναι 4 ευρώ και το αγώγιο για το λεωφορείο 1 ευρώ.**

1. **Άλλα σημαντικά θέματα**:

* Έναρξη Κατηχητικών Συνάξεων για τα παιδιά των τάξεων Ε΄και Στ΄:

**Την Παρασκευή, 4 Νοεμβρίου** αρχίζουν οι κατηχητικές συνάξεις για όσα παιδιά της Ε΄ και Στ΄ τάξης έφεραν τη σχετική συγκατάθεση. Οι συνάξεις θα πραγματοποιούνται στην αίθουσα της Ε΄1 από τις 1:10 μ.μ –1:40 μ.μ..

* Θυμίζουμε την «Τόμπολα» που διοργανώνει ο Σύνδεσμος Γονέων και Κηδεμόνων του σχολείου μας την **Παρασκευή, 11 Νοεμβρίου στις 7:00 μ.μ.,** στο Πολυδύναμο Κέντρο Κλήρου. Έντυπα για παραγγελία φαγητού σας έχουν ήδη δοθεί. Παιδιά του σχολείου μας θα παρουσιάσουν καλλιτεχνικό πρόγραμμα με όμορφα τραγούδια!
* **Τη Δευτέρα, στις 21 Νοεμβρίου που γιορτάζουμε τα Εισόδια της Παναγίας μας, είναι τοπική σχολική αργία, γι’ αυτό δεν θα έχουμε σχολείο.**

**Αν θέλουμε ν’ ακουστεί ένα μήνυμα αγάπης,**

**Θα πρέπει να βρούμε τον τρόπο να το στείλουμε**

**( Μητέρα Τερέζα )**

**Από το Σχολείο**